Diari Oficial de la Generalitat Valenciana


Sumari del DOGV 7851, del 16-08-2016 (2016/6585)

ORDRE 22/2016, de 3 d'agost, de la Conselleria d'agricultura, Medi Ambient, Canvi Climàtic i Desenvolupament Rural per la qual s'aprova el procediment d'elaboració i selecció de les estratègies de desenvolupament local participatiu en el marc del Fons Europeu Marítim i de Pesca.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2016/08/03/22/dof/vci/html**

### Dades del document

Número de DOGV
:   7851

Data del DOGV
:   16-08-2016

Secció del DOGV
:   I. DISPOSICIONS GENERALS

Número del document
:   2016/6585


Data del document
:   03-08-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Ordre

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * legislació

ORDRE 22/2016, de 3 d'agost, de la Conselleria d'agricultura, Medi Ambient, Canvi Climàtic i Desenvolupament Rural per la qual s'aprova el procediment d'elaboració i selecció de les estratègies de desenvolupament local participatiu en el marc del Fons Europeu Marítim i de Pesca. [2016/6585]  
PREÀMBUL  
  
El Reglament (UE) 1303/2013, del Parlament Europeu i del Consell,de 17 de desembre de 2013, pel qual s'estableixen disposicions comunes relatives al Fons Europeu de Desenvolupament Regional, Fons Social Europeu, Fons de Cohesió, Fons Europeu Agrícola de Desenvolupament Rural i al Fons Europeu Marítim i de la Pesca, assenta les bases del desenvolupament local participatiu, configurant els grups d'acció local com els instruments bàsics a través dels quals s'implementa aquest desenvolupament per mitjà de l'elaboració i posada en pràctica de les estratègies de desenvolupament local participatiu (d'ara en avant, EDLP).  
El Reglament (UE) 508/2014, del Parlament Europeu i del Consell, de 15 de maig de 2014, relatiu el Fons Europeu Marítim i de la Pesca, preveu el desenvolupament sostenible de les zones pesqueres i aqüícoles seguint el plantejament respecte al desenvolupament local participatiu contingut en el Reglament (UE) 1303/2013, a l'efecte del qual es preveu de forma expressa els «grups d'acció local del sector pesquer (d'ara en avant, GALP)» ?amb una representació significativa en la seua composició dels sectors de la pesca i/o l'aqüicultura- com els instruments responsables de l'elaboració i posada en marxa de les estratègies de desenvolupament local participatiu.  
El 30 de juny de 2015 en el DOCV núm. 7560, va ser publicada la Resolució de 18 de maig 2015, de la Conselleria de Presidència i Agricultura, Pesca, Alimentació i Aigua, per la qual es fa pública la convocatòria de selecció de grups d'acció local del sector pesquer per a l'elaboració d'estratègies de desenvolupament local participatiu en el marc del Fons Europeu Marítim i de la Pesca, per al període 2014-2020.   
La Resolució de 30 de setembre 2015, de la Conselleria d'Agricultura, Medi Ambient, Canvi Climàtic i Desenvolupament Rural, resol la convocatòria anterior seleccionant les entitats candidates, per a elaborar les EDLP 2014-2020.  
Com a resultat d'aquesta última van ser seleccionats huit grups, candidats a presentar una estratègia. Vistes les disponibilitats pressupostàries existents en el quadre financer del programa operatiu del Fons Europeu Marítim i de la Pesca, (d'ara en avant, FEMP) i atenent la distribució de l'àmbit territorial dels grups seleccionats s'evidencia una elevada dispersió de les iniciatives, així com una grandària extremadament reduïda d'aquestes que previsiblement farà inviable el manteniment de les despeses de gestió de cada grup, consumint una part important del pressupost destinat a aquesta prioritat. És per això que se'ls insta a treballar en la fusió entre ells, sempre complint els preceptes de la Resolució de 18 de maig de 2015.  
  
D'acord amb això és aconsellable la formació de grups més grans, per la qual cosa se'ls dóna l'oportunitat als grups ja constituïts de reformular la seua composició, tot això sense desvirtuar les condicions exigides en la resolució la Resolució de 30 de setembre de 2015, de la Conselleria d'Agricultura, Medi Ambient, Canvi Climàtic i Desenvolupament Rural.  
Les ajudes atorgades als GALP estan previstes en el Reglament (UE) 1303/2013, així com, en l'àmbit específic de la pesca en el Reglament (UE) 508/2014. Aquest últim, en l'article 8.2 estableix que els pagaments efectuats pels estats membres en virtut i de conformitat amb el Reglament dins de l'àmbit d'aplicació de l'article 42 del TFUE no es troben afectats pels articles 107, 108 i 109 del TFUE, es troben, per tant, exemptes de l'obligació de notificació prèvia a la Comissió Europea, de conformitat amb l'article 3.2 del Decret 147/2.007, de 7 de setembre, del Consell (pel qual es regula el procediment de notificació i comunicació a la Comissió Europea dels projectes de la Generalitat dirigits establir, concedir o modificar ajudes públiques), sense perjudici de tot això haurà de comunicar-se a la Comissió la informació que determine la normativa comunitària, així mateix, les ajudes que es deriven del desplegament normatiu d'aquesta ordre, compliran l'article 7 del Decret 147/2007, de 7 de setembre, quant als requisits de notificació, comunicació o exempció a la Comissió Europea.  
  
A la vista de la proposta de la Direcció General d'Agricultura, Ramaderia i Pesca, òrgan directiu que té atribuïdes les funcions relatives a l'execució de la política pesquera comunitària, així com la gestió del Fons Europeu Marítim i de la Pesca, havent sigut demanats els informes preceptius pertinents, i sotmés a informació pública a les entitats del sector, en virtut de les facultats que em confereix l'article 28.e de la Llei 5/1983, del Consell, i l'article 47.3 del Text Refós de la Llei d'Hisenda Pública de la Generalitat Valenciana, fent ús de les competències conferides i conforme amb el dictamen del Consell Jurídic Consultiu  
  
  
  
ORDENE  
  
Article 1. Objecte i àmbit d'aplicació  
1. Establir en l'àmbit territorial de la Comunitat Valenciana el contingut mínim que hauran de posseir les Estratègies de Desenvolupament Local Participatiu presentades pels grups preseleccionats, el procediment i els criteris de selecció i el termini de presentació d'aquestes.  
  
2. Establir el model de document amb els continguts mínims per a la presentació de les EDLP.  
  
Article 2. Agrupació d'entitats preseleccionades  
Les entitats seleccionades per mitjà de la Resolució de la Conselleria d'Agricultura, Medi Ambient, Canvi Climàtic i Desenvolupament Rural, de 30 de setembre de 2015, annex I (Diari Oficial de la Comunitat Valenciana núm. 7643) podran unir-se entre elles i presentar EDLP conjuntes. Sense que hi haja un mínim o màxim d'entitats preseleccionades susceptibles d'agrupar-se.  
Per a això hauran de comunicar aquest acord a la Direcció General d'Agricultura, Ramaderia i Pesca, en el qual es farà constar:  
1. Les associacions seleccionades que formen part de la unió, i acreditar-al amb la certificació de l'acta on es va adoptar l'acord.  
  
2. Amb quin nom entre els referits en l'annex I de la Resolució de la Conselleria d'Agricultura, Medi Ambient, Canvi Climàtic i Desenvolupament Rural, de 30 de setembre de 2015, presentaran la seua EDLP conjunta o si es tracta d'una mera agrupació funcional adoptada només als efectes d'elaborar i implementar de forma conjunta el seu EDLP.  
  
3. Àmbit d'actuació. La zona d'actuació del GALP resultant, serà necessàriament la suma de les zones de les associacions candidates seleccionades en la Resolució de 30 de setembre de 2015.  
4. Memòria justificativa que reflectisca la seua capacitat per a elaborar i posar en pràctica una EDLP amb el resultat de la unió de les distintes associacions preseleccionades i les possibles alteracions en la seua composició.  
El termini de presentació d'aquestes comunicacions finalitzará el 30 de setembre de 2016.  
Les condicions i els requisits que hauran de complir les associacions resultants seran els que figuren en la Resolució de 18 de maig 2015, de la Conselleria de Presidència i Agricultura, Pesca, Alimentació i Aigua, per la qual es fa pública la convocatòria de selecció de grups d'acció local del sector pesquer per a l'elaboració d'estratègies de desenvolupament local participatiu en el marc del Fons Europeu Marítim i de la Pesca, per al període 2014-2020.  
  
Article 3. Contingut mínim, presentació, procediment i criteris de selecció de les EDLP  
En l'elaboració de les EDLP, les entitats seleccionades hauran d'ajustar-se a les disposicions que respecte d'això es contenen en el Reglament (UE) 1303/2013, del Parlament Europeu i del Consell, de 17 de desembre de 2013, Reglament (UE) 508/2014, del Parlament Europeu i del Consell, de 15 de maig de 2014 i en elPrograma Operatiu del FEMP per al període 2014-2020.  
El contingut mínim, la presentació, el procediment i els criteris de selecció de les EDLP, seran els arreplegats en l'annex I d'aquesta ordre.  
  
  
Article 4. Finançament de les ajudes  
L'import de les despeses previstes en la present ordre destinades a l'ajuda preparatòria, es finançaran càrrec del capítol 4 del pressupost de despeses de 2016 de l'aplicació pressupostària 54.56.53.1652.326.62, codi línia S.7746000  
  
Article 5. Model per a la presentació de les EDLP  
El model per a la presentació de les EDLP s'estableix en l'annex II.  
  
  
  
Disposició addicional primera  
  
Facultat de desplegament  
Es faculta a la direcció general amb competències en matèria d'execució de la política pesquera comunitària, perquè emeta els actes, resolucions i instruccions que siguen necessaris per a l'aplicació d'aquesta ordre.  
  
  
Disposició derogatòria única  
  
Normes que es deroguen  
Queden derogades totes les disposicions que del mateix rang o d'un rang inferior s'oposen al que disposa la present ordre.  
  
  
Disposició final única  
  
Entrada en vigor  
La present orde entrarà en vigor l'endemà de la seua en el Diari Oficial de la Comunitat Valenciana.  
  
València, 3 d'agost de 2016  
  
La consellera d'Agricultura, Medi Ambient,  
Canvi Climàtic i Desenvolupament Rural  
ELENA CEBRIÁN CALVO  
  
  
ANNEX I  
Contingut mínim, presentació, procediment  
i criteris de selecció de les EDLP 2014-2020  
en el marc del Fons Europeu Marítim i de Pesca  
  
Primer. Contingut mínim de les EDLP.  
El contingut mínim de l'EDLP, de conformitat amb el que disposa l'article 33 del Reglament (UE) 1303/2013 del Parlament Europeu i del Consell, de 17 de desembre de 2013, serà el següent:  
a) Descripció de la zona i població objecte de l'estratègia:  
El col·lectiu objecte de l'estratègia serà prioritàriament la població pesquera.  
Es consideraran termes municipals complets o parts de termes municipals sempre que puguen ser delimitades geogràficament.  
b) Anàlisi de les necessitats i potencial de la zona amb una anàlisi de les Debilitats, Amenaces, Fortaleses i Oportunitats (d'ara en avant, anàlisi DAFO).  
c) L'EDLP contindrà una descripció de l'estratègia i els seus objectius així com una relació prioritzada d'aquests, incloses metes mesurables quant a productivitat i resultats. Pel que fa als resultats les metes s'expressaran en termes quantitatius.  
Els objectius prioritaris de l'estratègia descrita podran ser els següents:  
1- Suport a la diversificació dins o fora del sector de la pesca comercial.  
2- Impuls i aprofitament del patrimoni mediambiental de les zones pesqueres i aqüícoles, incloses les operacions de mitigació del canvi climàtic.  
3- Foment del benestar social i millora de la qualitat de vida.  
4- Conservació i potenciació del patrimoni cultural pesquer de les zones pesqueres i aqüícoles.  
5- Augment del valor i promoció de la innovació, en totes les fases de la cadena de subministrament, dels productes de la pesca i l'aqüicultura.  
6- Creació d'ocupació, suport a l'ocupabilitat i a la mobilitat laboral entre les comunitats pesqueres.  
7- Reforç del paper de les comunitats pesqueres en el desenvolupament local.  
8- Foment de la pesca costanera artesanal i de l'aqüicultura ecològica.  
d) Descripció del procés de participació de la comunitat en l'elaboració de l'estratègia.  
1- Calendari de reunions i discussions durant el procés d'elaboració de l'estratègia.  
2- Participants en l'elaboració de l'estratègia.  
e) Pla d'acció en què es demostre la manera en què els objectius es tradueixen en accions, incloent-hi un pla d'indicadors d'execució, de resultats i d'impacte.  
f) Descripció dels sistemes de gestió de projectes i seguiment de l'estratègia que demostre la capacitat del GALP per a posar-la en pràctica. Aportant les dades següents:  
1. Relació de socis, implantació territorial i representativitat d'aquests. Requisits per a adquirir la condició de soci i sistema d'admissió de socis. Baixa de socis. Suspensió de drets de soci.  
2. Estructura del grup i funcions dels distints òrgans.  
3. Normes de funcionament i sistema de presa de decisions del grup, responsabilitat dels distints òrgans, delegacions, drets de vot, majories. El 49 % del pes en els òrgans de govern del grup ha de correspondre a l'àmbit pesquer.  
4. Capacitat administrativa i financera. Persona responsable administrativa i financera amb capacitat per a gestionar fons públics que tindrà com a missió principal el control de les despeses del grup. Personal tècnic i administratiu del grup i formació d'aquest.  
5. Local i equipament a emprar en el desenvolupament de l'estratègia.  
6. Pla de visibilitat del grup.  
7. Pla de seguiment i avaluació els resultats del qual han de presentar-se amb una periodicitat almenys anual en la Direcció General d'Agricultura, Ramaderia i Pesca.  
g) El pla financer per al desenvolupament de l'estratègia.  
  
Segon. Presentació, procediment i criteris de selecció  
A) Presentació d'EDLP.  
1) Les EDLP es dirigiran a la Direcció General d'Agricultura, Ramaderia i Pesca. Es presentaran en la seu d'aquesta (ciutat administrativa 9 d'Octubre ?CA9O?. Edifici B4. C/ Castán Tobeñas, 77, València 46315), sense perjudici del que estableix la normativa vigent sobre procediment administratiu comú de les administracions públiques.  
  
S'utilitzarà el model establit en l'annex II per a la presentació de les EDLP.  
2) El termini per a la presentació de les EDLP finalitzarà el 30 de setembre de 2016.  
B) Procediment de selecció d'EDLP.  
1) Es constituirà una Comissió de Selecció formada pel subdirector general de Pesca de la Conselleria d'Agricultura, Medi Ambient, Canvi Climàtic i Desenvolupament Rural que la presidirà, així com pels següents vocals: el cap de servei d'Ordenació del Sector Pesquer, el cap de servei de Conservació de Recursos Pesquers i el cap de secció d'Auditoria.  
La Comissió de Selecció s'ajustarà en la seua organització i funcionament al que disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú o normativa reguladora del procediment administratiu comú que la substituïsca.  
2) Una vegada presentades les EDLP i la resta de documentació complementària, la Subdirecció General de Pesca obrirà, si és procedent, un procés de diàleg amb els candidats a fi d'introduir les modificacions o correccions que siguen necessàries sobre l'estratègia formulada, per a dotar-la de coherència amb el conjunt de les estratègies projectades a la Comunitat Valenciana.  
3) La Comissió de Selecció analitzarà les EDLP presentades i si és el cas, les modificacions i/o correccions produïdes com a conseqüència del procés de diàleg amb els candidats, i podrà requerir als candidats tota la informació que estime necessària que haurà de ser remesa per aquests en el termini màxim de quinze dies hàbils.  
C) Criteris de selecció.  
La Comissió seleccionarà les EDLP que complisquen els criteris de valoració establits a continuació i les prioritzarà en ordre decreixent segons la puntuació obtinguda.  
La Comissió de selecció avaluarà l'EDLP d'acord amb els criteris següents:  
  
- Grandària de la població:  
De 15.000 a 30.000 hab. 1 punt  
de 30.000 a 50.000 hab. 2 punts  
de 50.000 a 100.000 hab. 3 punts  
>100.000hab.4 punts  
  
- Nombre de municipis pesquers inclosos en l'àmbit de la zona de pesca definida.  
1 punt per municipi. Màxim 3 punts  
  
- Valoració de l'activitat pesquera i aqüícola, per % de nre. d'embarcacions i instal·lacions d'aqüicultura, sobre el total de la CCVV. Màxim 5 punts.  
Entre el 0-2 % 1punt  
Entre el 2-5 % 2 punts  
Entre el 5-10 % 3 punts  
Entre el 10-15 % 4 punts  
Més del 15 % 5 punts  
  
- Dades econòmiques de volum de vendes, calculat sobre les notes de primera venda declarades per les llotges existents en cada zona i les declaracions de producció de les instal·lacions aqüícoles, es valorarà el % sobre el total de la Comunitat Valenciana tant de kg, com en valor econòmic. Fins a un màxim de 4 punts cada paràmetre, total màxim 8 punts.  
Si es troba entre el 0 i el 5 % 1 punt  
Entre el 5-10 % 2 punts  
Entre el 10-15 % 3 punts  
Més del 15 % 4 punts  
  
- Procés participatiu en l'elaboració de l'estratègia del sector pesquer. Es valorarà la presència en el grup d'Organització de Productors Pesquers (d'ara en avant OPP) i associacions de pescadors i aqüicultors confraries de pescadors i altres entitats del sector pesquer extractiu, el sector transformador i de la comercialització de productes pesquers. 1 punt per entitat. Màxim 5 punts.  
- Coherència en la definició de la zona i població objecte de l'EDLP. Es valorarà la unió de grups preseleccionats per a presentar EDL conjuntes. Fins a 20 punts.  
Si el grup està constituït per una sola entitat precandidata obtindrà 0 punts, si està integrada per dos, 10 punts i si és el resultat de la unió de tres o més precandidats a GALP, se li assignaran 20 punts.  
- Grau d'implicació social, comptabilitzant el nre. de socis. Màx. 5 punts.  
L'assignació de punts serà per núm. d'associats de la manera següent:  
entre 5- 10 1 punt  
entre 77-86 5 punts  
entre 52-70 4 punts  
entre 86-95 0 punts  
més de 31 5 punts  
- Incidència sobre l'ocupació amb especial atenció a la creació de noves oportunitats per a dones, jóvens i persones en risc d'exclusió. NÚM. ocupacions creades. Màxim 5 punts.  
d- 8-1 7 punt  
de 9-17 7 punts  
d'67-93 4 punts  
de 00-15 6 punts  
Més de 21 5 punts  
  
- Incidència en la conservació i promoció del patrimoni cultural costaner. Màxim 6 punts: nre. projectes. Es valorarà 1 punt per projecte.  
  
- Incidència en la conservació i promoció del patrimoni mediambiental costaner del territori. Es valorarà la promoció d'espais protegits i d'activitats destinades a la seua recuperació, salvaguarda i al seu manteniment. Així mateix es valoraran activitats relacionades amb la retirada de residus del mar, reciclatge i reutilització de materials generats per l'activitat pesquera o trobats en el mar. Màxim 5 punts: nre. projectes. Es valorarà 1 punt per projecte.  
- Inclusió d'objectius que deriven en l'increment de valor del producte pesquer com a desenvolupament de productes derivats, marques distintives, altres presentacions comercials, aprofitament de descarts i estratègies de màrqueting i comercialització.  
Màxim 7 punts:nre. projectes.Es valorarà 1 punt per projecte.  
- La inclusió entre els objectius de l'estratègia de plans de diversificació de l'economia local millorant les condicions de vida de la zona, fent menció especial a la pesca turisme, allotjaments pesquers, gastronomia, excursions d'alt valor mediambiental i donar a conéixer oficis tradicionals inherents al sector pesquer. Màxim 10 punts:nre. projectes.Es valorarà 1 punt per projecte  
- Objectius relacionats amb la implementació del pla de pesca costanera artesanal l'aqüicultura ecològica.  
Màxim 7 punts: nre. projectes.Es valorarà 1 punt per projecte.  
- Es valorarà el foment de la col·laboració d'entitats científiques per al desenvolupament de projectes d'investigació aplicada a l'activitat pesquera i al coneixement marí. Màxim 5 punts. Es valorarà 1 punt per projecte.  
- Es valorarà la coherència i qualitat del pla financer. Fins a un màxim de 5 punts. S'assignaran en funció del % de les despeses d'explotació del grup en relació amb al despesa pública total en que s'incórrega en el marc de l'EDLP.  
Del 0-5 % 5 punts  
Del 5-10 % 4 punts  
Del 10-15 % 3 punts  
Del 15-20 % 2 punts  
Del 20-25 % 1 punts  
Per a l'avaluació de l'EDLP la Comissió de Selecció sobre un total de 100 punts màxim valorarà els criteris establits, caldrà aconseguir una puntuació mínima de 40 punts perquè l'EDLP puga ser seleccionada.  
  
  
Tercer. Resolució  
1) La Comissió de Selecció, una vegada adoptada la seua decisió, elevarà la proposta de resolució a la Direcció General d'Agricultura, Ramaderia i Pesca.  
El termini per a resoldre i notificar serà d'un mes des de la data de finalització del termini establit per a la recepció de les EDLP. En la Resolució s'aprovaran l'EDLP, el grup que l'haja presentat i es disposarà l'assignació pressupostària que corresponga.   
L'assignació de pressupost a distribuir entre les estratègies dels diferents candidats es realitzarà en proporció a la puntuació obtinguda en la fase de valoració i selecció de l'EDLP. L'import assignat inclourà les despeses d'explotació. Es distribuirà el total del pressupost disponible.  
  
El pressupost assignat a cada estratègia, podrà ser incrementat en funció del grau d'execució del total de les EDLP i de les disponibilitats existents durant tot el període de programació.  
2) Tota alteració de les condicions tingudes en compte per a l'elecció de l'EDLP i la designació del GALP que supose l'incompliment per aquest dels compromisos assumits en la seua candidatura o del que estableix la present ordre de convocatòria, podrà donar lloc a la revocació de la condició de GALP.  
3) L'incompliment dels compromisos adquirits per part dels grups d'acció local participativa que resulten beneficiaris de les ajudes públiques podrà donar lloc a la revocació total o parcial de la subvenció obtinguda, segons les circumstàncies concretes de cada cas, com també al reintegrament de l'import de l'ajuda pública la revocació de les quals s'haja acordat.  
4) El Grup d'Acció Local de Pesca funcionarà davall la figura d?«entitat col·laboradora» dependent directament de l'Organisme Intermedi de Gestió, i haurà de formalitzar a aquest efecte un conveni de col·laboració.  
L'entitat es regirà per la normativa autonòmica en matèria de subvencions, així com per la Llei 38/2003, de 17 de novembre, General de Subvencions. En el conveni que se subscriga s'establiran les funcions i composició del comité de seguiment de cada EDLP.


Còpia Permalink ELI